П Р О Т О К О Л   № 12
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 30.06.2020 г.

Днес, 30.06.2020 г. /вторник/ от 13.30 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт-съдебна администрация, Стефка Тодорова – старши експерт-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за трансформиране на щатни бройки в щатовете на Администрацията на главния прокурор и Върховна касационна прокуратура. /вх. № ВСС-6012/22.06.2020 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „главен специалист“ в отдел „Защита на класифицираната информация“, дирекция „Сигурност“ в Администрацията на главния прокурор.
1.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в звено „Прокурорски помощници“, във Върховна касационна прокуратура.
1.3. ДАВА СЪГЛАСИЕ за трансформиране на 1 /една/ свободна щ.бр. за длъжност „главен специалист“ в звено „Служители по чл. 26, ал. 2 от ПАПРБ“ в 1 /една/ щ.бр. за длъжност „прокурорски помощник“, в звено „Прокурорски помощници“ във Върховна касационна прокуратура.

МОТИВИ: За периода от 2014 г. до 2019 г. бяха съкратени общо 17 щатни бройки от утвърдения щат на ВКП и ВАП за длъжността „прокурорски помощник“ и разкрити в щатовете на други прокуратури.
С решение на ВСС по протокол № 42/01.10.2014 г. звено „Прокурорски помощници–ВКП“ със 7 щ.бр. премина към СГП и звено „Прокурорски помощници–ВАП“ със 2 щ.бр. премина към СпП.
С решение на Прокурорската колегия по протокол № 1/16.01.2019 г. са съкратени 8 щ.бр. за съдебни помощници от ВКП и разкрити 8 щ.бр. в СРП.
Към настоящия момент щатната обезпеченост за длъжността „прокурорски помощник“ във ВКП е 19 щ.бр., а във ВАП – 5 щ.бр., които бройки са недостатъчни за осигуряване на дейността, свързана с изготвянето на проекти на прокурорски актове, отговори на писма, сигнали и други, на заместниците на главния прокурор при ВКП и прокурорите във ВКП.
С оглед ограничаване увеличаването на щатната численост в ПРБ чрез разкриване на нови щатни бройки, прокурорските помощници е възможно да се осигурят чрез трансформации на незаети щатни бройки за съдебни служители от щатовете на ВКП, ВАП, НСлС и АГП.
Към настоящия момент са налице две незаети щатни бройки за длъжността „главен специалист“ - в отдел „Защита на класифицираната информация“, дирекция „Сигурност“ при АГП и в звено „Служители по чл. 26, ал. 2 от ПАПРБ“ при ВКП. Съкращаването и трансформацията им в длъжност „прокурорски помощник“ няма да се отрази на нормалното функциониране на тези звена.
С оглед на това, че в конкретния случай трансформациите са от по-ниско в по-високо платени длъжности, разликата в размера на възнагражденията ще бъде финансово обезпечена за сметка на утвърдения бюджет на ПРБ за 2020 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 01.07.2020 г., за разглеждане и произнасяне. 

2. ОТНОСНО: Предложение от главния прокурор за увеличаване щатната численост на съдебните служители в Администрацията на главния прокурор с 4 /четири/ щ.бр. за длъжност „чистач“. /вх. № ВСС-4626/15.05.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 4 /четири/ щ.бр. за длъжност „чистач“ в сектор „Техническо обслужване“, в Администрацията на главния прокурор.

МОТИВИ: Предвид множеството сигнали от прокурори и съдебни служители във Върховна касационна прокуратура за установени липси на лични вещи, съхранявани в работните им помещения, в сградата на Съдебната палата и след извършена проверка на системите за видеонаблюдение, е установено, че лицата с достъп до помещенията, извън работещите в тях, са служителите, осигуряващи почистването на кабинетите от администрацията на Върховен касационен съд. Поради тази причина, считано от 02.04.2020 г., почистването на част от работните кабинети, ползвани от магистратите и съдебните служители във ВКП и АГП на ет. 3 и 4, в сградата на Съдебната палата се осъществява от служители на АГП.
Щатът на служителите за длъжността „чистач“ в АГП е недостатъчен, за да осигури дейността по почистване и поддръжката на всички помещения в Съдебната палата, предоставени за ползване на ВКП и АГП, поради това, комисията приема предложението за увеличаване на щата с оглед по-добра организация на работа и възможност за осъществяване на пряк контрол на дейността на служителите. 
Увеличението на щатната численост на съдебните служители ще бъде финансово обезпечено за сметка на утвърдения бюджет на ПРБ за 2020 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 01.07.2020 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА